Sprorditöö edendamiseks maksab Türi vallavalitsus spordiorganisatsioonidele taotluste alusel tegevustoetust. Toetuste esitamise tähtaeg pikenes 10. jaanuarini 2019.
10. jaanuariks 2019 ootame sporditöö edendamiseks spordiorganisatsioonide tegevuse, treeningrühmades osalemise ning noorsportlaste tiitlivõistlustel osalemise ning nendeks valmistumiseks toetuse taotlusi. Toetuse andmise eesmärk on arendada ja mitmekesistada spordialast ja terviseedenduslikku ning liikumisharrastuslikku tegevust Türi vallas ning toetada noortespordi edendamist, noorsportlaste treeningtegevust ja võistlustel osalemist.
Toetust antakse
1) tegevustoetusena Türi valla spordiorganisatsioonile selle põhikirjaliste eesmärkide, tegevuste ja tegevussuundade elluviimiseks ja ühekordsete projektide realiseerimiseks, spordiklubides ja koolides noortega tehtavaks tulemuslikuks sporditööks;
2) ühekordse toetusena spordiorganisatsioonidele kohalikule elanikkonnale suunatud või kohalike elanike korraldatavate ürituste ja ühistegevuste teostamiseks;
3) Türi vallas igapäevaselt elava lapse ja noore treeningtegevustes osalemise toetamiseks väljaspool Türi valla haldusterritooriumi toimuvas treeningtegevuses juhul, kui lapse osalemine väljaspool Türi valda on põhjendatud ajutise elukoha või üldhariduskoolis osalemise tõttu.
Toetust võivad taotleda spordiorganisatsioonid, kes
1) tegutsevad Türi valla haldusterritooriumil ning kes tegelevad Türi valla eri piirkondade elanikele spordi- ja liikumisharrastuse tegevuste võimaluste pakkumisega;
2) tegutsevad põhiliselt väljaspool Türi valda, kuid pakuvad treeningutel osalemise võimalust ka Türi vallas juhul, kui samal alal või samal tasemel Türi vallas treeningtegevust ei pakuta.
Tegevustoetust antakse spordiorganisatsioonidele, mille põhitegevuseks on spordi arendamine ja mis korraldab organiseeritud sporditegevust vastavalt spordiseadusega sätestatud nõuetele.
1.detsembriks oodatakse taotlusi järgmiseks eelarveaastaks tegevustoetuse saamiseks või järgneva aasta veebruarist juulini planeeritavate ühisürituste korraldamise toetamiseks.
Tegevustoetuse määramisel arvestatakse spordiorganisatsioonis tegutsevate harrastajate arvu, treenerite arvu, sportlikke saavutusi, spordiorganisatsiooni head juhtimistava, vallas ja vallarahvale spordi- ja liikumisharrastuse ürituste korraldamist või osalemist nende korraldamises, valla esindamist ja võistkondade koostamist omavalitsuste spordivõistlustel ning osalemist rahvusvaheliste, vabariiklikel ja maakondlikel võistlustel.
Tegevustoetuse maksimummääraks on 2000 eurot aastas.
Ühekordse toetuse taotlemisel peab olema täidetud tingimus, et toetatav tegevus on piirkonna (küla, alevik, kant jne) või valla spordielu edendamiseks oluline. Toetuse taotlemisel on abikõlblikud need tegevused ja kulu, mis on otseselt vajalikud määruse § 2 lõikes 1 nimetatud eesmärkide saavutamiseks.
Vallaeelarvest ei toetata:
1) projektijuhtimisega seotud personalikulu;
2) kinnisvara soetamist;
3) toitlustuskulu;
4) tegevuste elluviimise seisukohast põhjendamata muu kulu.
Väljaspool Türi valla haldusterritooriumi treeningtegevuses osalemise toetuse määraks on 200 eurot lapse kohta kalendriaastas ning toetus antakse spordiorganisatsioonide taotluste alusel.
Spordiorganisatsiooni tegevuses osalejate arv fikseeritakse 10. jaanuari seisuga. 1. detsembriks esitatavas taotluses märkida treeninggrupis osalejate arv hetkeseisuga.
Taotleja peab omama koolitusluba, esitama õppekava, esitama treeninggrupi nimekirja (Türi valla laste nimed ja isikukoodid), treeningute ajad, toimumiskohad ning treeneril peab olema kehtiv treenerikutse ja tema tegevus peab vastama kultuuriministri 26.11.2014 määruses nr 9 “Treeneri tööjõukulu toetuse määramise tingimused, sealhulgas nõuded spordialaliidule, spordiklubile ja spordikoolile ning selle omaosalusele, treeningrühmale ja treenerile, ning toetuse suuruse, jaotamise, tagasimaksmise ja tagasinõudmise kord” sätestatud nõuetele. Taotlejal peavad olema õigeaegselt esitatud andmed spordiregistrile ja äriregistrile.
Kui laps osaleb mitmes väljaspool Türi valda tegutseva spordiorganisatsiooni töös, jagatakse toetussumma nende vahel võrdsetes osades.
Taotlused esitada hiljemalt 1. detsembril Türi Spordiklubide Liiduledigitaalselt allkirjastatult e-posti aadressil firstname.lastname@example.orgõi postiaadessil Kalevi tn 9, Türi linn, 72212, Türi vald.
Lisainfo:
Paul Poopuu
Türi Spordiklubide Liit
5052240
Teate edastas
Merle Rüütel
avalike suhete juht